กสิกรผนึกพันธมิตรหนุนเอสเอ็มอีแกร่ง
ธนาคารกสิกรไทยจัดคอร์สเสริมแกร่งให้เอสเอ็มอี ติดอาวุธนวัตกรรมจนถึงช่องทางขาย
27 มี.ค. 2562

ธนาคารกสิกรไทยจัดคอร์สเสริมแกร่งให้เอสเอ็มอี ติดอาวุธนวัตกรรมจนถึงช่องทางขาย
น.ส.จิตราวิณี วรรณกร ผู้ช่วยกรรมการผู้จัดการ ธนาคารกสิกรไทย เปิดเผยว่า ธุรกิจผลิตอาหาร เครื่องสำอาง และกลุ่มธุรกิจค้าปลีก เป็นกลุ่มธุรกิจที่มีความสำคัญต่อเศรษฐกิจของประเทศ ประมาณการปี 2562 ธุรกิจอาหารจะมีอัตราการเติบโต 3.5% ธุรกิจเครื่องสำอาง เติบโต 5.1% และธุรกิจค้าปลีกเติบโต 2.8% ธนาคารจึงจัดโครงการเค เอสเอ็มอี กู๊ด ทู เกรท (K SME Good to Great) ปีที่ 2 โดยปีนี้จะมุ่งเน้นเสริมผู้ประกอบการ 3 กลุ่มดังกล่าว แบ่งจัด 2 ครั้ง ครั้งแรกเป็นธุรกิจอาหารและเครื่องสำอาง ส่วนครั้งที่ 2 เป็นธุรกิจค้าปลีก
ทั้งนี้ ได้ร่วมมือกับ 8 พันธมิตร เช่น หน่วยงานส่งเสริมการพัฒนาธุรกิจ การตลาด และแพลตฟอร์มที่ตอบสนองการทำธุรกิจด้านต่างๆ เช่น ช่องทางขาย การใช้ประโยชน์ดาต้า ซึ่งจะเข้ามาช่วยพัฒนาธุรกิจให้เอสเอ็มอีแบ่งกิจกรรมเป็น 3 ส่วน คือ การสัมมนา แคมป์อบรมเชิงลึก และให้คำปรึกษาแบบตัวต่อตัว โครงการที่จะได้รับ คัดเลือก รับเงินรางวัล 1 แสนบาท
สนใจสมัครได้ตั้งแต่วันนี้-21 เม.ย. 2562 ที่เว็บไซต์ www.ksmegoodto great.com